b"\n_START_ARTICLE_\nNatufi\xc3\xa0\n_START_SECTION_\nLloc i formes d'habitatge\n_START_PARAGRAPH_\nDurant el natufi\xc3\xa0 es vivia ja en poblacions. S'han excavat diversos poblats al N\xc3\xa8gueb, Galilea, Transjord\xc3\xa0nia i S\xc3\xadria. Les cases eren de planta oval o semicircular i en part eren subterr\xc3\xa0nies. Les parets eren de pedra i la cobertes de fusta. Hi apareixen ja estructures d'acumulaci\xc3\xb3 de cereals, com la sitja.\n_START_SECTION_\nEconomia\n_START_PARAGRAPH_\nCoexistia la ca\xc3\xa7a (sovint de gaseles), la pesca (sobretot mol\xc2\xb7luscs) i la recol\xc2\xb7lecci\xc3\xb3 de vegetals encara silvestres, per\xc3\xb2 que despr\xc3\xa9s originarien els conreats (blat, ordi, llenties, festucs, ametlles, etc.). Hi ha molins barquiformes i morters de pedra dura i fal\xc3\xa7 de fusta amb trossets de pedra tallada incrustats. La domesticaci\xc3\xb3 d'altres animals, a banda el gos, no \xc3\xa9s segura.\n_START_SECTION_\nInd\xc3\xbastria l\xc3\xadtica i en os\n_START_PARAGRAPH_\nLa l\xc3\xadtica est\xc3\xa0 definida pels segments de cercle (natufi\xc3\xa0) i diverses figures microl\xc3\xadtiques. Hi ha peces per a pesar. Segons els diversos jaciments, els utillatges varien. A Murey Bet, hi ha microburins, pics de pedra i puntes amb peduncle._NEWLINE_En os o banya, es fan punxons, atzagaies bic\xc3\xb2niques, hams i arpons."